AĠĠORNAT: Jindarab serjament wara li waqa' bil-mutur f'Ħal Luqa Aktar kmieni għall-ħabta tal-4:30 p.m il-Pulizija daħlila rapport ta' sewwieq ta' mutur li ndarab wara li kien involut f'inċident tat-traffiku li seħħ fi Triq Ħal Farruġ f'Ħal Luqa. Minn stħarriġ illi sar irriżulta li r-raġel ta' 67 sena residenti s-Siġġiewi tilef il-kontroll tal-mutur tal-għamla Malaguti Ciak li kien qiegħed isuq u konsegwentament waqa'. Fil-post issejħet ambulanza u tim mediku li assista lir-raġel sakemm seta' jittieħed lejn l-Isptar Mater Dei għall-kura. Aktar tard huwa ġie ċċertifikat li sofra minn ġrieħi serji. Bil-każ giet infurmata l-Maġstrat tal-Għassa Dr. Natasha Galea Sciberras li ħatret inkjesta. Il-Pulizija tinsab għaddejja bl-investigazzjonijiet tagħha b'rabta ma' dan il-każ.